stanford-oval/wikipedia huggingface dataset:
โยไก
ประเภท > คิตสึเนะ

เป็นปิศาจจิ้งจอกที่พบบ่อยครั้งในคติชนญี่ปุ่นซึ่งเชื่อว่า เป็นสัตว์มีไหวพริบและวิทยาคมซึ่งรวมถึงการแปลงเป็นมนุษย์ บางคนเชื่อว่า หมาจิ้งจอกแปลงเป็นมนุษย์เพื่อล่อลวงมนุษย์คนอื่น แต่บางคนเชื่อว่า แปลงมาพิทักษ์รักษาหรือร่วมหอลงโรงด้วย
นอกจากนี้ จิ้งจอกแต่ละตัวจะมีชื่อเรียกที่แตกต่างกันออกไปตามจำนวนหางและจำนวนปีที่มีชีวิตอยู่มา และถ้ายิ่งบำเพ็ญเพียรก็จะทำให้มีชื่อเรียกหรือลำดับชั้นที่สูงขึ้นกว่าเดิมได้ เรามาดูลำดับขั้นของการฝึกบำเพ็ญของเหล่าจิ้งจอก
คิตสึเนะ อายุ 1 – 100 ปี (เริ่มบำเพ็ญตั้งแต่อายุ 50 ปี)
พอจิ้งจอกมีอายุ 50 ปี ก็จะออกเดินทางไปบำเพ็ญเพียรและศึกษาวิชา ที่ภูเขาหรือสถานที่ศักดิ์สิทธิ์ พอมีอายุถึง 100 ปี ก็จะกลายเป็นจิ้งจอกที่มีพลังเวทย์มนต์สูงขึ้น
ปิศาจจิ้งจอก  – อายุ 100 – 500 ปี
ในขั้นนี้เราจะเรียกว่า “ปิศาจจิ้งจอก” นางต้าจีจิ้งจอกเก้าหางชื่อดังที่ล่มราชวงศ์โจวก็ยังอยู่ในขั้นนี้ ซึ่งปีศาจจิ้งจอกนั้นไม่จำเป็นที่จะต้องมี 9 หางก็สามารถบำเพ็ญให้สูงขึ้นไปอีกระดับนึงได้ (แต่ปีศาจจิ้งจอกที่แปลงร่างเป็นนางต้าจีเป็นจิ้งจอกจรจัดที่มัวเมาไม่ยอมบำเพ็ญตามแบบแผน)
เทพจิ้งจอก – อายุ 500 – 900 ปีขึ้นไป
ระดับนี้จะถูกเรียกว่า “เทพจิ้งจอก” ซึ่งจะกลายเป็นผู้รับใช้เทพเจ้า  และขนส่วนมากจะกลายเป็นสีขาว จิ้งจอกที่บำเพ็ญมาได้ถึงระดับนี้แล้ว พลังเวทย์มนต์และพลังวิญญาณจะเพิ่มมากขึ้น หางที่มีก็จะค่อยๆงอกเพิ่มขึ้น (บางตัวหางก็ยังไม่ถึง 9 หางแต่พลังวิญญาณอยู่ในระดับสูง)
จิ้งจอกสวรรค์  – อายุ 1,000 ปีขึ้นไป
เป็นจิ้งจอกที่บำเพ็ญมามากกว่า1000 ปี จะมีพลังเหนือธรรมชาติ มีตาทิพย์มองเห็นได้ไกลกว่า 1000 ลี้ และสามารถทำอะไรได้หลายๆอย่าง จะถูกเรียกว่าอาศัยอยู่ตามศาลเจ้า พออายุประมาณ 2000 ปี ก็จะออกจากศาลเจ้า เพราะเริ่มมีพลังที่จะทำอะไรได้อย่างอิสระ
จิ้งจอกฟ้า – อายุ 3,000 ปีขึ้นไป
มีพลังอำนาจเกินกว่าที่เราจะคาดคิดได้ สามารถแยกกายละเอียดของตัวเองออกมาผสมผสานไปกับธรรมชาติได้ ทำให้ร่างกายค่อยๆสลายไปเหลืออยู่แต่พลังวิญญาณ ยิ่งไปกว่านั้นแล้วรูปลักษณ์ของจิ้งจอกฟ้าคือจะไม่มีหางเหลืออยู่เลย
ประเภท > โอนิ

บทความหลัก: โอนิ
อีกประเภทหนึ่งของโยไกที่ชาวบ้านรู้จักดีคือโอนิ ซึ่งเป็นพวกยักษ์ที่คอยเฝ้าดูแลภูเขาต่างๆ ร่ายกายมักจะมีสีแดง, ฟ้า, หรือน้ำตาล มีเขาสองเขา ปากกว้างและมีวงเขี้ยว 2 อัน มักสวมใส่ผ้าเตี่ยว หนังเสือ อาจถือกระบองหรือดาบ โดยโอะนิมักมีภาพลักษณ์ที่เลวร้าย แต่บางครั้งพวกเขาก็เป็นศูนย์รวมของพลังธรรมชาติ เชื่อว่าพวกเขาอยู่ทางตะวันออกเฉียงเหนือ
ประเภท > สึกุโมงามิ

เป็นโยไกที่กำเนิดจากข้าวของเครื่องใช้เก่าแก่ต่างๆ ที่มนุษย์ละทิ้ง โยไกประเภทนี้โดยส่วนมากแล้วไม่มีพิษภัยต่อมนุษย์ และอาจอาศัยอยู่ในบ้านเรือนของมนุษย์โดยทั่วไป โยไกประเภทนี้ อาทิ
บาเกะโซริ (รองเท้าฟาง)
บิวาโบกุโบกุ (พิณ)
บูระบูระ (โคมไฟกระดาษ)
คาระคาซะ (ร่มเก่า)
คาเมโอซะ (ถ้วยสาเกเก่า)
โมรินจิ โนะ คามะ (กาต้มน้ำชา)
โมกุโมกุเร็ง (ฉากกั้นกระดาษ)
ประเภท > รูปแบบมนุษย์

มีโยไกจำนวนมากที่มาจากมนุษย์ธรรมดาสามัญ ซึ่งส่วนมากมีสาเหตุมาจากสภาวะทางอารมณ์และจิตใจที่เลวร้าย จนในที่สุดตัวตนและจิตใจของเขาก็กลายเป็นสิ่งชั่วร้าย โยไกประเภทนี้ อาทิ
สาวคอยาว (ろくろ首) (ผู้หญิงที่สามารถยืดคอได้ในช่วงเวลากลางคืน)
โอะฮะงุโระ เบ็ตตะริ (ผู้หญิงที่ไร้หน้าที่มีแต่ปากสีดำ)
สาวสองปาก (二口女) (ผู้หญิงที่มีปากขนาดใหญ่อีกปากอยู่ที่ด้านหลังศีรษะ)
โดะโระตะโบ (ร่างของชาวนาที่ต้องการผืนนาของเขาคืน)
ดูเพิ่ม

รายชื่อสิ่งมีชีวิตจากปกรณัมญี่ปุ่น
แหล่งข้อมูลอื่น

Youkai and Kaidan เก็บถาวร 2010-11-24 ที่ เวย์แบ็กแมชชีน (PDF file)
The Obakemono Project
Tales of Ghostly Japan
Hyakumonogatari.com แปลเป็นภาษาอังกฤษจาก Hyakumonogatari.com
The Ooishi Hyoroku Monogatari Picture Scroll เก็บถาวร 2009-04-17 ที่ เวย์แบ็กแมชชีน
Database of images of Strange Phenomena and Yokai (Monstrous Beings) เก็บถาวร 2017-06-07 ที่ เวย์แบ็กแมชชีน
| ด ค กสิ่งมีชีวิตในตำนานของญี่ปุ่น |
| --- | --- |
มังกร • โกะเรียว • คัปปะ • คิริง • คิสึเนะ • นุเอะ • โอะบะเกะ • โอะนิ • ชะชิโฮะโกะ • โชโจ • ทะนุกิ • เท็งงุ • สึกุโมะงะมิ • ยะมะอุบะ • โยไก • ยูเร
ภาพอุกิโยะ ที่วาดถึงปีศาจ โดยคาวานาเบะ เคียวไซ
ถนนสรรพาวุธ

|   ถนนสรรพาวุธ |
| --- | --- |
ถนนสรรพาวุธ
ข้อมูลของเส้นทาง
ความยาว: 2 กิโลเมตร (1.2 ไมล์)
ทางแยกที่สำคัญ
ปลายทางทิศตะวันออก:  ทางแยกบางนา ในเขตบางนา กรุงเทพมหานคร
ปลายทางทิศตะวันตก: แม่น้ำเจ้าพระยา ในเขตบางนา กรุงเทพมหานคร
ถนนสรรพาวุธ (อักษรโรมัน: Thanon Sanphawut) ซึ่งบางส่วนมีฐานะเป็น ทางหลวงแผ่นดินหมายเลข 3102 สายบางนา–สรรพาวุธ เป็นถนนสายสั้น ๆ ที่เป็นเส้นแบ่งการปกครองระหว่างแขวงบางนาเหนือกับแขวงบางนาใต้ ในพื้นที่เขตบางนา กรุงเทพมหานคร มีระยะทาง 2 กิโลเมตรเศษ เริ่มต้นจากถนนสุขุมวิทบริเวณทางแยกบางนา โดยมีแนวสายทางต่อเนื่องจากถนนเทพรัตน (บางนา-ตราด) ไปทางทิศตะวันตก ตัดกับถนนทางรถไฟสายเก่าปากน้ำที่ทางแยกสรรพาวุธ และไปสิ้นสุดที่แม่น้ำเจ้าพระยาบริเวณท่าเรือบางนา ใกล้กับวัดบางนานอก
ลักษณะเป็นถนนขนาด 6 ช่องจราจรตลอดเส้นทาง โดยช่วง 70 เมตรแรกจากทางแยกบางนาเป็นเขตควบคุมของหมวดการทางบางนาที่ 1 แขวงการทางสมุทรปราการ (หน่วยงานของกรมทางหลวง) ส่วนระยะทางที่เหลือเป็นเขตควบคุมของสำนักการโยธา กรุงเทพมหานคร
มรดกอาถรรพ์

| มรดกอาถรรพ์ |
| --- | --- |

ฮันกึล: 선산
อาร์อาร์: Seonsan 
เอ็มอาร์: Sŏnsan 
 
ประเภท:   ไสยศาสตร์  ดราม่า  ระทึกขวัญ 
สร้างโดย: ยอน ซัง-โฮ
เค้าโครงจาก: เดอะ บิดวีธ โดย คัง แท-คย็อง
เขียนโดย: ยอน ซัง-โฮ มิน ฮง-นัม ฮวัง อึน-ย็อง
กำกับโดย: มิน ฮง-นัม
แสดงนำ: คิม ฮยอน-จู พัค ฮี-ซุน พัค บยอง-อึน รยู คยอง-ซู
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 6
การผลิต
ผู้อำนวยการสร้าง:   ยัง ยู-มิน  อี ดง-ฮา  อัน ซึง-โฮ 
มรดกอาถรรพ์ (เกาหลี: 선산; แปล Family Burial Ground) เป็นละครสตรีมมิงเกาหลีใต้เขียนบทโดย ยอน ซัง-โฮ, 
มิน ฮง-นัม และ ฮวัง อึน-ย็อง กำกับโดย มิน ฮง-นัม และ นำแสดงโดย คิม ฮยอน-จู,พัก ฮี-ซุน,พัก บยอง-อึน และ รยู คยอง-ซู สร้างจากเว็บโนเวลชื่อเดียวกัน ซึ่งมีการตีพิมพ์เป็นเว็บตูนด้วย 
ออกอากาศตอนแรกทางเน็ตฟลิกซ์เมื่อวันที่ 19 มกราคม 2024 ในบางภูมิภาค
เรื่องย่อ

หลังจากลุงของเธอเสียชีวิต เธอได้รับมรดกหลุมศพของครอบครัวจากลุงของเธอที่ล่วงลับไปแล้ว ตั้งแต่นั้นมา เธอก็พัวพันกับเหตุการณ์ที่ไม่พึงประสงค์บางอย่าง เธอมีน้องชายต่างมารดาซึ่งทำให้เธอสับสนมากยิ่งขึ้น
ในขณะเดียวกัน นักสืบ สงสัยว่าเหตุการณ์ล่าสุดที่เกิดขึ้นในหมู่บ้านนั้นเกี่ยวข้องกับหลุมศพของครอบครัวของเธอ
นักแสดง > นักแสดงหลัก

คิม ฮยอน-จู รับบทเป็น ยุนซอฮา
พัก ฮี-ซุน รับบทเป็น ชเวซองจุน
พัค บย็อง-อึน รับบทเป็น พักซังมิน
รยู คย็อง-ซู รับบทเป็น คิมยองโฮ
ชิน บก-ซุก [ko]
พัก ซอง-ฮุน รับบทเป็น ยังแจซอก
การผลิต

ในเดือนธันวาคม พ.ศ. 2566 มีการประกาศว่าผู้กำกับมิน ฮงนัมซึ่งช่วยเหลือยอน ซัง-โฮในภาพยนตร์เรื่อง ฝ่านรกซอมบี้คลั่ง มีกำหนดเปิดตัวผลงานการกำกับของเขา ซึ่งเขียนบทโดยยอนซัง-โฮร่วมกับมิน ฮง-นัม และ ฮวาง อึน-ยัง
การผลิต > ปล่อยตัว

ซีรีส์นี้เผยแพร่ทาง เน็ตฟลิกซ์ ในวันที่ 19 มกราคม 2024
แผนกต้อนรับ > ผู้ชม

ซีรีย์นี้ติดอันดับที่ 4 ในหมวดหมู่ทีวียอดนิยม 10 อันดับแรกของโลก (ที่ไม่ใช่ภาษาอังกฤษ) ของเน็ตฟลิกซ์หลังจากเผยแพร่ได้สามวัน และได้รับการตอบรับอย่างอบอุ่นใน 10 ประเทศที่อยู่ใน 10 อันดับแรก รวมถึงเกาหลีใต้ ฮ่องกง อินโดนีเซีย ฟิลิปปินส์ กาตาร์ และสิงคโปร์
แหล่งข้อมูลอื่น

มรดกอาถรรพ์ ที่เน็ตฟลิกซ์
มรดกอาถรรพ์ ที่อินเทอร์เน็ตมูวีเดตาเบส
มรดกอาถรรพ์ ที่ฮันซีเนมา
พระสันธิวิทยาพัฒน์ (ไล่เฮียง สิริสิงห)

| พระสันธิวิทยาพัฒน์ (ไล่เฮียง สิริสิงห) |
| --- | --- |

ผู้ช่วยอธิบดีกรมศึกษาธิการ
ผู้อำนวยการโรงเรียนมัธยมวัดเบญจมบพิตร
ดำรงตำแหน่ง พ.ศ. 2458 – พ.ศ. 2465
ก่อนหน้า: พระชำนาญอนุสาสน์ (ทองคำ โคปาลสุต)
ถัดไป: พระพณิชยสารวิเทศ (ผาด มนธาตุผลิต)
ผู้อำนวยการโรงเรียนเทพศิรินทร์
ดำรงตำแหน่ง พ.ศ. 2478 – พ.ศ. 2479
ก่อนหน้า: นายเอ็น.แอล.เซลลีย์ (N.L.Sellery)
ถัดไป: พระดรุณพยุหรักษ์ (บุญเย็น ธนะโกเศศ)
 

พระสันธิวิทยาพัฒน์  ชื่อเดิม ไล่เฮียง เป็นคนไทยเชื้อสายจีน บิดาชื่อเฮง ปู่ชื่อฮักเซง เคยเป็นผู้กำกับคณะดุสิตของโรงเรียนวชิราวุธวิทยาลัย
ประวัติ

ในขณะเป็นครูใหญ่โรงเรียนเบญจมบพิตร (โรงเรียนมัธยมวัดเบญจมบพิตรในปัจจุบัน) ระหว่างปี พ.ศ. 2458-พ.ศ. 2465 หลวงสนธิวิทยาพัฒน์ (ไล่เฮียง) ได้นามสกุลพระราชทานว่า "สิริสิงห Sirisinha" ต่อมาได้ครูใหญ่โรงเรียนวัดเทพศิรินทร์ดำรงตำแหน่งครูใหญ่ เมื่อ10 มิถุนายน พ.ศ. 2478 ต่อมาย้ายไปเป็นผู้ช่วยอธิบดีกรมศึกษาธิการ เมื่อเดือน ม.ค. ในปีพ.ศ. 2479 จึงถือได้ว่าพระสันธิวิทยาพัฒน์ เป็นต้นตระกูลสิริสิงห ในปัจจุบันนี้
ประวัติ > ประวัติครอบครัว

ภรรยาท่านที่ 1 - นางกิมเอ็ง เติมประยูร มีบุตรธิดา 4 ท่าน
1 พันโท ศาสตราจารย์ ทันตแพทย์ สี สิริสิงห - สมรสกับ คุณหญิงอัมพร มีบุตรธิดา 3 ท่าน
2 ท่านผู้หญิงแส สิริสิงห สมรสกับ  ฯพณฯ ศาสตราจารย์ บุญชนะ อัตถากร มีบุตรธิดา 3 ท่าน
3 นายฉาย สิริสิงห สมรสกับ นางสมร นางสุพัฒนา เทนสิทธิ์ และนางดวงตา มีบุตรธิดา 7 ท่าน
4 นางสุแสน สิริสิงห สมรสกับ นายเทพ เติมประยูร มีบุตร 1 ท่าน
หมายเหตุ ณ วันที่  24 กพ.2558  นางสุพัฒนา และ นางดวงตา ยังมีชีวิตอยู่ นอกนั้นถึงแก่กรรม
ภรรยาท่านที่ 2 - นางถนอม มีบุตร 1 ท่าน
1 พันตรี ทันตแพทย์ สิงห์ สิริสิงห (ถึงแก่กรรม) สมรสกับ นางสุมน
ภรรยาท่านที่ 3 - เพี้ยน สิริสิงห มีบุตรธิดา 4 ท่าน
1 สิทธิ์ สิริสิงห สมรสกับ นางกฤษณา  มีบุตรธิดา 4 ท่าน
2 สุธิ สิริสิงห สมรสกับ   มีบุตรธิดา 4 ท่าน
3 สารท สิริสิงห สมรสกับ กรรณิการ์ ธีร์ประไพ มีบุตรธิดา 3 ท่าน
4 สุวรรณ สิริสิงห สมรสกับ อำพุธ ไตรกิติยานุกูล มีบุตร 4 ท่าน
ภรรยาท่านที่ 4 - นางผาด มีบุตรธิดา 2 ท่าน
1 นายสอน สิริสิงห (ถึงแก่กรรม)สมรสกับนางสว่าง สิริสิงห (ถึงแก่กรรม) มีบุตรธิดา 7 ท่าน 2. นางสุภาพ สิริสิงห สมรสกับ นายฤดี ณ ถลาง (ถึงแก่กรรม)
ภรรยาท่านที่ 5 นางเนียม มีบุตรธิดา 5 ท่าน
1 นายสนธิ สิริสิงห (ถึงแก่กรรม) สมรสกับ นางดวงใจ
2 นางสุขุมาล สิริสิงห สมรสกับ นายณรงค์ ชาตรูปมัย (ถึงแก่กรรม)
3 ร้อยตรีสังข์ สิริสิงห สมรสกับ นางอ่อนศรี (ถึงแก่กรรม) และนางอรวรรณ
4 นางสุจริต สิริสิงห สมรสกับ นายบุญชอบ ลือวรรณ
5 นายโสภณ สิริสงห สมรสกับ นางสุทัศศรี
ผลงาน

ผู้กำกับคณะดุสิตของโรงเรียนวชิราวุธวิทยาลัย
ผู้อำนวยการโรงเรียนมัธยมวัดเบญจมบพิตร ระหว่างปี พ.ศ. 2458-พ.ศ. 2465
ผู้อำนวยการโรงเรียนเทพศิรินทร์ ระหว่างปี พ.ศ. 2478-พ.ศ. 2479
ผู้ช่วยอธิบดีกรมศึกษาธิการ พ.ศ. 2479
เครื่องราชอิสริยาภรณ์

พ.ศ. 2467 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2465 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 4 จัตุรถาภรณ์ช้างเผือก (จ.ช.)
พ.ศ. 2479 –  เหรียญจักรพรรดิมาลา (ร.จ.พ.)
แหล่งข้อมูลอื่น

เว็บไซต์โรงเรียนมัธยมวัดเบญจมบพิตร
เว็บไซต์โรงเรียนเทพศิรินทร์ เก็บถาวร 2008-06-09 ที่ เวย์แบ็กแมชชีน
| ก่อนหน้า |  | พระสันธิวิทยาพัฒน์ (ไล่เฮียง สิริสิงห) |  | ถัดไป |
| --- | --- | --- | --- | --- |
| เอ็น. แอล. เซลลีย์ |  | ผู้อำนวยการโรงเรียนเทพศิรินทร์ คนที่ 10  (10 มิถุนายน พ.ศ. 2478 – มกราคม พ.ศ. 2479) |  | พระดรุณพยุหรักษ์ |
| พระชำนาญอนุสาสน์ |  |   ผู้อำนวยการโรงเรียนมัธยมวัดเบญจมบพิตร คนที่ 6  (พ.ศ. 2459 – พ.ศ. 2465) |  | พระพณิชยสารวิเทศ |
ฝัน (แก้ความกำกวม)

ฝัน อาจหมายถึง
ฝัน การเห็นเป็นเรื่องราวเมื่อหลับ
การนึกเห็นในขณะที่ตื่นอยู่ ซึ่งไม่อาจจะเป็นจริงได้
เป้าหมายหรือจุดมุ่งหมายในอนาคต
ความฝัน พระราชนิพนธ์แปลในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จากหนังสือของกุนเทอร์ ไอช์ นักเขียนชาวเยอรมัน
"ฝัน" เพลงพระราชนิพนธ์ในพระบาทสมเด็จพระมหาภูมิพลอดุลยเดชมหาราช บรมนาถบพิตร ลำดับที่ 28 ทรงพระราชนิพนธ์ใน พ.ศ. 2502
แจ๋วเจอผี

| แจ๋วเจอผี   |
| --- | --- |

ผู้ประพันธ์: สง่า อารัมภีร
ประเทศ: ไทย
ภาษา: ไทย
ประเภท: สยองขวัญ, ผี, ลึกลับ, เรื่องตื่นเต้น, ความเชื่อ, แฟนตาซี
สำนักพิมพ์: บ้านบูรพา
ชนิดสื่อ: สิ่งตีพิมพ์
แจ๋วเจอผี เป็นพ็อกเกตบุ๊กรวมเรื่องสั้นประเภทเรื่องผีจากประสบการณ์จริงของ แจ๋ว วรจักร อันเป็นนามปากกาของครูแจ๋ว-สง่า อารัมภีร ครูเพลงชื่อดังและศิลปินแห่งชาติสาขาศิลปะการแสดง (เพลงไทยสากล) ประจำปี พ.ศ. 2531 และบุคคลใกล้ชิด ตีพิมพ์ครั้งล่าสุดเป็นครั้งที่ 7 เมื่อปี พ.ศ. 2559 โดยสำนักพิมพ์บ้านบูรพาของ บูรพา อารัมภีร บุตรชายของครูแจ๋ว ส่วนภาพหน้าปกเป็นฝีมือการวาดของช่วง มูลพินิจ ศิลปินแห่งชาติสาขาทัศนศิลป์ (จิตรกรรม) ประจำปี พ.ศ. 2556 นอกจากนี้ในเล่มยังได้มีการกล่าวถึงที่มาของเพลง น้ำตาแสงไต้ ที่ใช้ประกอบละครเวทีเรื่อง พันท้ายนรสิงห์
รายชื่อเรื่องในเล่ม

ที่มาของเพลงน้ำตาแสงไต้
อภินิหารเจ้าพ่อกรมหลวงชุมพรฯ
ผีที่ต้นสมอหลังหลวงพ่อโต
ผีนายเรืองเผาตัว
ผีช่วยชีวิตที่ศาลาเฉลิมกรุง (ปีศาจโรงละคร)
ผีเสาตกมันที่โรงละครศรีอยุธยา
ผีทหารใกล้ ๆ ค่ายจักรพงษ์
ผีแก้วโป่งข่าม
ผีผมยาวประบ่า
บ้านผีที่สงขลา
ผีในกองเพลิง
ผีหลอกที่บ้านดอน
ผีที่บางโทรัด
ผีผอม ๆ ที่โรงแรม
รอยยิ้มกลางควันธูป
เจ้าที่ในโรงหนังบ้านแหลม
ผีหลอกนักดนตรี (จากประสบการณ์ของหม่อมราชวงศ์พรพุฒิ วรวุฒิ)
ผีกระสือที่บางกระสอ
ผีเข้าที่แม่กลอง
ผีที่ผาวิ่งชู้
ยายแก่ตาโบ๋
ผีนางไม้บอกหวย
ผีจากสุพรรณ
ผีกอดที่ปัตตานี
สาวสองวิญญาณ (จากประสบการณ์ของครูชัยฤทธิ์)
ผีที่วัดละคอนทำ
นักแต่งเพลงเจอผี (จากประสบการณ์ของอสิ สถาพร)
ผีที่ตึกรัฐภักดี
ผีหลอกพูนสวัสดิ์ ธีมากร
ผีที่ข้างสนามบินโคกกระเทียม
ยาผีบอกจากตาพลอย
ผีเตะตะกร้อ
ผีกระสือตัวที่ 2
ท้าวหิรัญพนาสูร
ผีหลอกฉกาจ ปูคะวนัช
ผีจอก ดอกจันทร์ช่วยชีวิตสง่า อารัมภีร
ผีหลอกที่บ้านริมถนนสุรวงศ์ (จากประสบการณ์ของนายเชย กลิ่นโกรกพระ)
แจ๋วเจอคนชื่อผี
อภินิหารเจ้าพ่อเขาแก้ว
ผีกลัวนายอำเภอ
ผีอำที่มวกเหล็ก
ร่างคนดำทะมึนที่ศาลาหน้าบ้าน
หลวงพ่อท่านไม่พูดด้วย
เขารู้ตัวว่าจะต้องตายชลิต สุเสวี
แฟนเจอผี (จากประสบการณ์ของแฟนเพลงของครูแจ๋ว)
ผีที่รั้วโรงเรียนดุริยางค์ทหารอากาศ
ผีตายทั้งกลม
ผีที่สะเดา
ผีที่โรงแรมนวรัตน์
ผีที่ดงฉนาก
หลวงชำนาญนิติเกษตร (อุทัย แสงมณี)

| รองอำมาตย์เอก หลวงชำนาญนิติเกษตร |
| --- | --- |

อาชีพ: นักการเมือง
มีชื่อเสียงจาก: คณะราษฎร
คู่สมรส: ท่านหญิงคันธรสรังษี แสงมณี
รองอำมาตย์เอก หลวงชำนาญนิติเกษตร นามเดิม อุทัย แสงมณี เป็นรัฐมนตรีช่วยว่ากระทรวงยุติธรรม ในคณะรัฐมนตรีไทย คณะที่ 9 รัฐมนตรีช่วยว่าการกระทรวงเกษตราธิการในคณะรัฐมนตรีไทย คณะที่ 10 โดยมีจอมพล แปลก พิบูลสงคราม เป็นนายกรัฐมนตรี คณะรัฐมนตรีไทย คณะที่ 15 โดยมีปรีดี พนมยงค์ เป็นนายกรัฐมนตรี และเป็นสมาชิกคณะราษฎรสายพลเรือน
ประวัติ

หลวงชำนาญนิติเกษตร เดิมชื่อ อุทัย แสงมณี สมรสกับท่านหญิงคันธรสรังษี แสงมณี (พระนามเดิม: หม่อมเจ้าคันธรสรังษี รพีพัฒน์) พระธิดาในพระเจ้าบรมวงศ์เธอ กรมหลวงราชบุรีดิเรกฤทธิ์ และหม่อมแดง รพีพัฒน์ ณ อยุธยา แต่ไม่มีบุตรธิดาด้วยกัน
ประวัติ > การทำงาน

ในปี พ.ศ. 2477 รัฐบาลสยามได้จัดประกวดเนื้อร้องเพลงชาติใหม่ โดยมีคณะกรรมการพิจารณาเพลงชาติ โดยหนึ่งในนั้นประกอบด้วย หลวงชำนาญนิติเกษตร ต่อมาเขาได้เป็นหัวหน้าสำนักงานโฆษณาการ (พ.ศ. 2479-2480) ในปี พ.ศ. 2484 หลวงชำนาญนิติเกษตร ได้เป็นรัฐมนตรีช่วยว่าการกระทรวงยุติธรรม ตั้งแต่วันที่ 20 มีนาคม พ.ศ. 2484 - 26 กันยายน พ.ศ. 2484 และรัฐมนตรีช่วยว่าการกระทรวงพาณิชย์ ตั้งแต่วันที่ 26 กันยายน พ.ศ. 2484 - 4 กุมภาพันธ์ พ.ศ. 2485 โดยเป็นผู้ประเดิมตำแหน่งเป็นคนแรกทั้งสองตำแหน่ง
ในปี พ.ศ. 2489 ก็ได้ดำรงตำแหน่ง รัฐมนตรีว่าการกระทรวงยุติธรรมของไทย ในรัฐบาลปรีดี พนมยงค์ และเป็นสมาชิกสภาผู้แทนราษฎรประเภทที่ 2 ในปี พ.ศ. 2494
เครื่องราชอิสริยาภรณ์

พ.ศ. 2497 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2482 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
ทไวไลท์โชว์

| ทไวไลท์โชว์ |
| --- | --- |

ประเภท: วาไรตี้ทอล์คโชว์
พัฒนาโดย: บอร์น แอนด์ แอสโซซิเอทด์ (ไทยทีวีสีช่อง 3 และช่อง 3 เอชดี) บอร์น แอนด์ แอสโซซิเอทด์, กันตนา (ไอทีวี)
พิธีกร: ไตรภพ ลิมปพัทธ์ (2533 - 2551, 2557) กีรติ เทพธัญญ์ (2557) เจริญพร อ่อนละม้าย (2557) ณวัฒน์ อิสรไกรศีล (2557)
ประเทศแหล่งกำเนิด:  ไทย
ภาษาต้นฉบับ:  ไทย
การผลิต
สถานที่ถ่ายทำ: สตูดิโอกันตนา
ความยาวตอน: 60 - 120 - 180 นาที
ออกอากาศ
เครือข่าย: ไทยทีวีสีช่อง 3 (2533 - 2547 และ 2557) ไอทีวี - ทีไอทีวี (2547 - 2551)
ออกอากาศ: 14 ตุลาคม 2533 - 14 มกราคม 2551 และ7 มิถุนายน พ.ศ. 2557 - 29 พฤศจิกายน พ.ศ. 2557
การแสดงที่เกี่ยวข้อง
คลับเซเวน ทูเดย์โชว์
ทไวไลท์โชว์ และ ทไวไลท์โชว์ Tonight เป็นรายการโทรทัศน์ ประเภทวาไรตี้ทอล์กโชว์ที่มีความนิยมอย่างสูงสำหรับผู้ชมในช่วงวันหยุดสุดสัปดาห์ (วันอาทิตย์) ทางไทยทีวีสีช่อง 3 และเคยย้ายมาออกอากาศในคืนวันจันทร์ ทางช่องทีไอทีวีอีกด้วย ผลิตรายการโดย บริษัท บอร์น แอนด์ แอสโซซิเอทด์ จำกัด และ กันตนา
รายการทไวไลท์โชว์ เคยกลับมาออกอากาศอีกครั้งทาง สถานีวิทยุโทรทัศน์ไทยทีวีสีช่อง 3 และช่อง 3 เอชดี โดยออกอากาศทุกวันเสาร์เวลา 15.30 - 17.00 น. ระหว่างวันที่ 7 มิถุนายน พ.ศ. 2557 - 29 พฤศจิกายน พ.ศ. 2557
ช่องสถานีที่ออกอากาศ

สถานีวิทยุโทรทัศน์ไทยทีวีสีช่อง 3  (14 ตุลาคม พ.ศ. 2533 - 28 มีนาคม พ.ศ. 2547 และ 7 มิถุนายน พ.ศ. 2557 - 29 พฤศจิกายน พ.ศ. 2557)
สถานีโทรทัศน์ไอทีวี  (5 เมษายน พ.ศ. 2547 - 5 มีนาคม พ.ศ. 2550)
สถานีโทรทัศน์ทีไอทีวี  (12 มีนาคม พ.ศ. 2550 - 14 มกราคม พ.ศ. 2551) (เทปวันที่ 14 มกราคม 2551 รายการนี้เป็นรายการสุดท้ายก่อนยุติการออกอากาศของสถานีฯ และออกอากาศยังไม่จบก็เข้าสู่การแพร่ภาพของสถานีโทรทัศน์ไทยพีบีเอส (สถานีโทรทัศน์ทีพีบีเอส ในขณะนั้น))
รูปแบบรายการ

ทไวไลท์โชว์แบ่งการออกอากาศเป็น 3 ช่วง ได้แก่
ช่วงโชว์ของแปลกหรือโชว์ออฟ (Show Off) ซึ่งจะมีแขกรับเชิญออกมาโชว์สิ่งของต่าง ๆ ที่หาได้ยาก หรือแปลก (ในช่วงหนึ่ง ฮาร์ท สุทธิพงศ์ ทัดพิทักษ์กุล เป็นพิธีกรเสริมในช่วงนี้)
ช่วงสัมภาษณ์ดารารับเชิญหรือทอล์คโชว์ (Talk Show) โดยที่ดารารับเชิญจะออกมาสัมภาษณ์เรื่องราวต่าง ๆ ของดารารับเชิญคนนั้น โดยที่ในช่วงสุดท้ายของช่วงนี้จะมีการแจกรูปภาพของดาราที่มาออกรายการไว้เป็นที่ระลึก
ช่วงโชว์เพลงหรือสเปเชียลโชว์ (Special Show) จะมีศิลปินต่าง ๆ ออกมาร้องเพลง ซึ่งส่วนใหญ่มักจะเป็นศิลปินกลุ่ม
ทั้ง 3 ช่วงที่กล่าวมาดำเนินมาตลอด 18 ปี และยังคงมีอยู่ซึ่งได้เปลี่ยนเป็นรายการคลับเซเวน และทูไนท์โชว์ แต่ในช่วงโชว์ของแปลกได้มีการเปลี่ยนแปลงเป็นการเสนอเรื่องแปลกหรือหาดูได้ยากจากต่างประเทศ ส่วนช่วงโชว์เพลงจะให้ศิลปินนักร้องที่กำลังมีผลงานเพลงออกสู่ตลาดได้โชว์เพลงเพียงเพลงเดียวก่อนปิดรายการ
รายการทไวไลท์โชว์ยังมีช่วงอื่น ๆ อีกหลายช่วง ซึ่งดำเนินมาเพียงระยะสั้น ๆ หรือระยะยาวจนสิ้นสุดลงตามวาระ ได้แก่
Live Show (เดิมเป็นการแสดงแบบสุขนาฏกรรม หรือ แกล้งคน จากกลุ่มขบวนการพยักหน้า ต่อมาเปลี่ยนเป็นการแสดงตลกจากคณะต่าง ๆ คล้ายกับคาเฟ่)
In Focus สารคดีเชิงข่าวความเป็นไทย
แรงบันดาลใจ - คนคุณภาพ - คนสู้ชีวิต
Indy show เป็นช่วงทีต่อเนื่องจากช่วงโชว์เพลงหรือสเปเชียลโชว์ โดยจะมีศิลปินแนวอินดี้มาร้องเพลง ปี 2546 - 2549
ไทยลูกทุ่ง ซึ่งเป็นช่วงที่มีนักร้องลูกทุ่งมาร้องเพลง เฉพาะช่วงนี้เริ่มออกอากาศเทปแรกเมื่อวันที่ 1 มกราคม 2538 เป็นช่วงที่ทำให้รายการในขณะนั้นมีความยาวรวม 2 ชั่วโมงครึ่ง โดยออกอากาศจนถึงวันที่ 27 มกราคม 2545 เป็นเทปสุดท้าย เนื่องจากรายการถูกลดเวลาลง 1 ชั่วโมงในเดือนกุมภาพันธ์ 2545 ในเดือนเมษายน 2547 บริษัทบอร์นได้นำเอาช่วงไทยลูกทุ่งกลับมาทำอีกครั้ง โดยเป็นรายการชื่อ "ทไวไลท์ไทยลูกทุ่ง" ทุกเย็นจันทร์-ศุกร์ ไอทีวี และในช่วงที่รายการทไวไลท์โชว์ ได้กลับออกอากาศทางช่อง 3 อีกครั้งเมื่อวันที่ 7 มิถุนายน 2557 ช่วงทไวไลท์ไทยลูกทุ่งก็เป็นอีกช่วงที่ได้นำกลับมาดำเนินการ
ไทยลูกกรุง ซึ่งเป็นช่วงที่นำร้องลูกกรุงมาร้องเพลง
รางวัลที่ได้รับ

รางวัลเมขลา
รายการปกิณกะบันเทิงดีเด่น ปี 2535
รางวัลโทรทัศน์ทองคำ
ผู้ดำเนินรายการดีเด่นชาย ปี 2536
รายการปกิณกะบันเทิงดีเด่น ปี 2536
รายการวาไรตี้โชว์ดีเด่น  ปี 2534
ดูเพิ่ม

คลับเซเวน
ทูไนท์โชว์
| ก่อนหน้า |  | ทไวไลท์โชว์ |  | ถัดไป |
| --- | --- | --- | --- | --- |
| - |  | ทไวไลท์โชว์   (14 ตุลาคม 2533 - 14 มกราคม 2551) |  | คลับเซเวน ทูไนท์โชว์ |
| ทูไนท์โชว์ |  | ทไวไลท์โชว์   (7 มิถุนายน พ.ศ. 2557 - 29 พฤศจิกายน พ.ศ. 2557) |  | ครัวคุณต๋อย Saturday |
นิสา วงศ์วัฒน์

| นิสา วงศ์วัฒน์ |
| --- | --- |

สารนิเทศภูมิหลัง
เกิด: 21 กุมภาพันธ์ พ.ศ. 2510 วณิชยา วงศ์วัฒน์ จังหวัดฉะเชิงเทรา ประเทศไทย
เสียชีวิต: 6 เมษายน พ.ศ. 2538 (28 ปี) ถนนรัชดาภิเษก  กรุงเทพมหานคร ประเทศไทย
ส่วนสูง: 167 เซนติเมตร
อาชีพ: นักแสดง นางแบบ
ปีที่แสดง: พ.ศ. 2529 - 2538
ผลงานเด่น: เวฬุรีย์ - เพลิงพ่าย (2533)
สังกัด: สีบุญเรืองสยามสตูดิโอ   อัครเศรณี
ThaiFilmDb
นิสา วงศ์วัฒน์ หรือมีชื่อจริงว่า วณิชยา วงศ์วัฒน์ ชื่อเล่น โจ้ (21 กุมภาพันธ์ พ.ศ. 2510 - 6 เมษายน พ.ศ. 2538) เป็นนักแสดงหญิงชาวไทย มีภูมิลำเนาอยู่อำเภอราชสาส์น จังหวัดฉะเชิงเทรา มีพี่น้อง 8 คน จบการศึกษาจากวิทยาลัยเกษตรกรรม ฉะเชิงเทรา และกำลังศึกษาปริญญาตรีทางด้านสาขานิเทศศาสตร์ ที่ วิทยาลัยครูจันทรเกษม
ประวัติ

โจ้ นิสา เป็นบุตรคนสุดท้องจากพี่น้องทั้งหมด 8 คน เริ่มเข้าสู่วงการบันเทิงจากการถ่ายแบบนิตยสาร โดยการชักนำของพจน์ อานนท์ เริ่มต้นผลงานการแสดงจากภาพยนตร์จอเงินแนวบู๊ โดยแรกเริ่มใช้ชื่อในวงการว่า วชิรา วงศ์วัฒน์ ส่วนใหญ่คู่กับสรพงษ์ ชาตรี เช่น เรื่อง ตามฆ่า, ยิงทิ้ง, ลายพาดกลอน, เดนมนุษย์, พระรามทรงปืน ฯลฯ
จากนั้นเริ่มมีผลงานละครเรื่องแรกคือ ธิดาดาวดำ  ซึ่งเป็นละครแนวจักร ๆ วงศ์ ๆ ทางช่อง 3 ต่อด้วย เจ้าสาวครึ่งคืน ทางช่อง 9 จากการชักนำของดาวน้อย สีบุญเรือง และเปลี่ยนชื่อในวงการเป็น นิสา วงศ์วัฒน์
ผลงานสร้างชื่อคือ บทร้ายจากละครเรื่อง เพลิงพ่าย ละครช่อง 9 ช่วงบ่ายเสาร์อาทิตย์ ซึ่งเป็นการพลิกบทบาทมารับบทร้ายเป็นครั้งแรก
การเสียชีวิต

โจ้ นิสา เสียชีวิตจากการประสบอุบัติเหตุรถคว่ำที่ถนนรัชดาภิเษก เมื่อวันที่ 6 เมษายน พ.ศ. 2538 ในขณะที่เธอมีอายุเพียง 28 ปีเท่านั้น สร้างความโศกเศร้าเสียใจต่อครอบครัว คนในวงการบันเทิง และแฟนคลับเป็นอย่างมาก
ผลงาน > ละครโทรทัศน์

| พ> ศ. | ละคร | ออกอากาศ | รับบท | แสดงร่วมกับ |
| --- | --- | --- | --- | --- |
| 2531 | ธิดาดาวดำ | ช่อง 3 | วณิชยา | กีรติ มนูญพงษ์ ธิดา ธีรรัตน์ |
| 2532 | เจ้าสาวครึ่งคืน | ช่อง 9 |  | วีรยุทธ รสโอชา |
| 2532 | สายเลือดเดียวกัน | ช่อง 5 |  | อนันต์ บุนนาค |
| 2533 | มรสุมหัวใจ | ช่อง 5 | สาธกา (สา) | เล็ก ไอศูรย์, ชุติมา นัยนา, ชัยรัตน์ จิตรธรรม, ปรีชา เกตุคำ, แทมมี่ แอน ชูศรี, วสันต์ กรรรณภูติ, สมชาย สามิภักดิ์, มารศรี ณ บางช้าง, อมรา อัศวนนท์ |
| 2533 | สาปสวาท | ช่อง 9 | อลิศรา | ชัยรัตน์ จิตรธรรม รัชนู บุญชูดวง สุรศักดิ์ วงษ์ไทย มณฑาทิพย์ แก้วประเสริฐ |
| 2533 | เพลิงพ่าย | ช่อง 9 | เวฬุรีย์ | พร้อมพงศ์ นพฤทธิ์, จามจุรี เชิดโฉม, ไปรมา รัชตะ |
| 2534 | ชลาลัย | ช่อง 5 | กัลยาณี | พิศาล อัครเศรณี, อรรถชัย อนันตเมฆ, เฉลิมพร พุ่มพันธ์วงศ์, กาญจนา จินดาวัฒน์, ชุติมา นัยนา |
| 2534 | แม่ผัวมหาภัย กับ สะใภ้สารพัดพิษ | ช่อง 5 | พิมพ์ศิริ (พิมพ์) | ลีลาวดี วัชโรบล, อนันต์ บุนนาค, บดินทร์ ดุ๊ก |
| 2534 | พ่อปลาไหล แม่พังพอน | ช่อง 5 | วันวรี (วัน) | สุรศักดิ์ วงษ์ไทย, ชลิต เฟื่องอารมย์, ปิยะมาศ โมนยะกุล, เศรษฐา ศิระฉายา, ญานี จงวิสุทธิ์ |
| 2535 | เมียนอกกฎหมาย | ช่อง 5 |  | ศรัณยู วงศ์กระจ่าง, แสงระวี อัศวรักษ์, เศรษฐา ศิระฉายา, อรรถชัย อนันตเมฆ, นิสา วงศ์วัฒน์, ไกรลาศ เกรียงไกร, ปภัสรา ชุตานุพงศ์, พิศมัย วิไลศักดิ์, ภาณุเดช วัฒนสุชาติ |
| 2535 | เมีย..ไม่ใช่..เมีย | ช่อง 3 | สุรัตน์ (รัตน์) | ไพโรจน์ สังวริบุตร, รอน บรรจงสร้าง, ลีลาวดี วัชโรบล, ปรารถนา สัชฌุกร, ราตรี วิทวัส, วีระชัย หัตถโกวิท, ธีรภัทร โรจนานันท์, สินาภรณ์ พิไลลักษณ์, จันทนา ศิริผล, สมสุข ประณต, วัชระ เนติลักษณ์, สิรารัตน์ มีมงคล, สีเทา, ตูมตาม เชิญยิ้ม |
| 2535 | คุณนาย | ช่อง 3 |  | อรรถชัย อนันตเมฆ, ชโลมจิต จันทร์เกตุ, นวพร สินธีรภาพ, พิมพิไล ไชยโย, สินาภรณ์ พิไลลักษณ์, นิสา วงศ์วัฒน์ |
| 2535 | เจ้าจอม | ช่อง 9 | น้อย | จักรกฤษณ์ อำมะรัตน์, แอน ทองประสม, จามจุรี เชิดโฉม, รอน บรรจงสร้าง, กรรชัย กำเนิดพลอย, พิราวรรณ ประสพศาสตร์, ไพโรจน์ ใจสิงห์, พิศมัย วิไลศักดิ์, สุทธิพงษ์ วัฒนจัง, สีเทา เพ็ชรเจริญ, ชูศรี มีสมมนต์, เมตตา รุ่งรัตน์, โฉมฉาย ฉัตรวิไล |
| 2536 | อสูรเริงไฟ | ช่อง 5 |  | อรรถชัย อนันตเมฆ, รักษ์สุดา สินวัฒนา, รัญญา ศิยานนท์, โฉมฉาย ฉัตรวิไล, ทาริกา ธิดาทิตย์, อำภา ภูษิต, นิสา วงศ์วัฒน์ |
| 2536 | สกุลกา | ช่อง 5 | เพ็ญลักษณ์ (เพ็ญ) | สลักจิตร ดลมินทร์, บดินทร์ ดุ๊ก, พลรัตน์ รอดรักษา, นิออน อิศรา, ไพโรจน์ ใจสิงห์, จามจุรี เชิดโฉม, เด่น ดอกประดู่ |
| 2536 | เหลี่ยมลูกไม้ | ช่อง 9 | สายชล | ยุรนันท์ ภมรมนตรี, แสงระวี อัศวรักษ์, สุธิตา เกตานนท์, ภาณุเดช วัฒนสุชาติ, พิศมัย วิไลศักดิ์, ริสา หงษ์หิรัญ, วรายุฑ มิลินทจินดา |
| 2536 | อีเปรี้ยวตลาดแตก | ช่อง 9 | แขฉวี | ปัทมวรรณ เค้ามูลคดี, บดินทร์ ดุ๊ก, วีนัส มีวรรณ, นีรนุช อติพร, ญาณี จงวิสุทธิ์, วีระชัย หัตถโกวิท, เด่น ดอกประดู่, ดี๋ ดอกมะดัน, บู๊ วิบูลย์นันท์, ไกรลาศ เกรียงไกร, ชลิต เฟื่องอารมย์, ปนัดดา โกมารทัต |
| 2536 | ภูติสาวเจ้าเสน่ห์ | ช่อง 3 | ประกายทิพย์ (ทิพย์) | พร้อมพงศ์ นพฤทธิ์, จามจุรี เชิดโฉม, สีเทา เพ็ชรเจริญ |
| 2537 | สาวรำวง | ช่อง 3 |  | รอน บรรจงสร้าง, พิศาล อัครเศรณี, วฤนดา สมศิริ, เหมือนฝัน บัณฑิตสกุล, เจน นาทภูมิ, ชุดาภา จันทเขตต์, เดือนเต็ม สาลิตุล, อัญชลี ไชยศิริ, โฉมฉาย ฉัตรวิไล |
ผลงาน > ภาพยนตร์

ตามฆ่า (2529)
ยิงทิ้ง (2529)
ลายพาดกลอน (2530)
เดนมนุษย์ (2530)
พระรามทรงปืน (2530)
เชือด..เชือดนิ่มนิ่ม 3 (2532)
โหดตามสั่ง (2532)
โหดตามคิว (2532)
ผลงาน > ละครสั้น

2534 คู่ทรหด รับบท พรรณวิภา ศรีวิไล (ละครสั้นประกอบรายการคู่ทรหด) ช่อง 5
2534 คู่ทรหด รับบท นวลจันทร์ ศศิธร (ละครสั้นประกอบรายการคู่ทรหด) ช่อง 5
2537 ผิดฝา ผิดตัว (ละครสั้นปากกาทองมินิซีรีส์) ช่อง 7
ผลงาน > มิวสิกวีดีโอ

เพลง นางฟ้า ขับร้องโดย ฤทธิพร อินสว่าง (2533)
เพลง ลืมเสียเถิด ขับร้องโดย พัชรา แวงวรรณ (2535) เพลงนี้ นิสา แสดงมิวสิกวีดีโอคู่กับ โกวิท วัฒนกุล
เพลง จบไปแล้ว ขับร้องโดย ตวงสิทธิ์ เรียมจินดา (2537) แสดงมิวสิกวีดีโอคู่กับ ตวงสิทธิ์ เรียมจินดา
เป็นนางแบบมิวสิกวีดีโอ อัลบั้ม คาราโอเกะ เลเซอร์ดิสก์ เพลงไทยยอดนิยม ชุดที่ 18 (สังกัด โรสมีเดีย) ซึ่งเป็นผลงานสุดท้ายของเธอ
บางระจัน (นวนิยาย)

| บางระจัน   |
| --- | --- |

ผู้ประพันธ์: ไม้ เมืองเดิม
ประเทศ: ไทย
ภาษา: ไทย
หัวเรื่อง: นวนิยายอิงประวัติศาสตร์
ชนิดสื่อ: สิ่งพิมพ์
บางระจัน เป็นนวนิยายที่แต่งขึ้นโดยไม้ เมืองเดิม แต่งราว พ.ศ. 2480–85 อันเป็นยุคที่ จอมพล ป. พิบูลสงคราม ใช้นโยบายสร้างชาติ ถือเป็นวรรณกรรมที่นำเรื่องราวการต่อสู้ของชาวบ้านบางระจันมาแต่งในรูปแบบนวนิยายเป็นเรื่องแรก เป็นหนึ่งในหนังสือดี 100 เล่มที่คนไทยควรอ่าน
นวนิยาย บางระจัน ฉบับนี้ได้รับนำไปสร้างเป็นละครและภาพยนตร์หลายครั้ง แม้กระทั่งละครโทรทัศน์เรื่อง บางระจัน ชุดใหม่ล่าสุด (2558) ก็ยังคงดำเนินตามเค้าโครงเรื่องบางระจัน ของไม้ เมืองเดิม นี้